ทานยาคุมมาตลอดเกือบสองปี ล่าสุดทานยาคุมหมดแผง ประจำเดือนมาแล้วแต่ไปต่างจังหวัดหาซื้อยาคุมไม่ได้เลยคะ หลังจากปจดหมดมีเพศสัมพันธ์กับแฟน ถ้าตอนนี้ซื้อยาคุมทานจะช่วยไหมคะ เพราะต้องทานยาคุมหลังจาก7วันแต่ตอนนี้13วันได้คะ หรือควรทานยาคุมฉุกเฉิน
สวัสดีค่ะ Pieการใช้ยาคุมแบบแผงรายเดือนจะมีประสิทธิภาพในการป้องกันการตั้งครรภ์เมื่อกินติดต่อกันทุกวันจนยาหมดแผง และจะต้องกินก่อนการมีเพศสัมพันธ์เท่านั้นโดยหากมีเพศสัมพันธ์ไปแล้ว และในช่วงที่มีเพศสัมพันธ์ไม่ได้กินยาคุมแบบแผงรายเดือนอยู่ การมากินตามหลังไปจะไม่ได้มีประสิทธิภาพในการคุมกำเนิดได้แต่อย่างใดดังนั้นหากเป็นเพศสัมพันธ์ที่เกิดมาภายใน 72 ชั่วโมง อาจมีข้อบ่งชี้ในการใช้ยาคุมฉุกเฉินเพื่อป้องกันการตั้งครรภ์ และควรตรวจให้แน่ใจก่อนว่าไม่ตั้งครรภ์ก่อนจะเริ่มยาคุมแบบแผงต่อไป โดยชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ หรือไปยืนยันที่รพ.อีกครั้ง หากไม่ได้เริ่มยาคุมแบบแผงภายใน 5 วันแรกของประจำเดือน แนะนำให้กินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ค่ะ